РЕГЛАМЕНТ (ЕО) № 1017/2007 НА КОМИСИЯТА
от 30 август 2007 година
относно регистрацията на наименование в Регистъра на защитените наименования за произход и защитените географски указания (Arancia del Gargano (ЗГУ))
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
като има предвид, че:
(1)
Съгласно член 6, параграф 2, първа алинея от Регламент (ЕО) № 510/2006 и в изпълнение на член 17, параграф 2 от същия регламент заявлението на Италия за регистриране на наименованието „Arancia del Gargano“ е публикувано в Официален вестник на Европейския съюз (2).
(2)
Тъй като Комисията не получи нито едно възражение съгласно член 7 от Регламент (ЕО) № 510/2006, това наименование следва да бъде вписано,
ПРИЕ НАСТОЯЩИЯ РЕГЛАМЕНТ:
Член 1
Регистрира се наименованието, посочено в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 август 2007 година.